Motî:sovronde - Wikipedia

# Motî:sovronde

### Èn årtike di Wikipedia.

sovronde [o.n.]

1. paene do toet (pårteye do toet ki vént foû des meurs). Dizo les sovrondes, djinteyès arondes, Fijhoz vos amours påjhirmint, sins tapaedje, Po k' i nos vegne ses spitants ptits djonnes Dins èn an, bén seur, so l' difén d' avri (H. Lerutte).F. auvent.

2. plate viene ki rashît sol meur, et kel tcherpinte est basteye disso. Li sovronde, c' est l' bwès ki tént les meurs des deus costés (ramexhné pa J.M. Pierret). F. panne sablière.

3. dins les gregnes: poutrele metowe sol meur do gurnî, et kel berôdî et l' hourdi rashidnut dsu.

4. båre do toet d' on toetea. Vs avîz la, metowes djondant s' ene l' ôte, ene céncwantinne di ptitès hobetes, tertos pareyes, avou leu blanc tchapistrea et des campigne-gaz agritchîs al sovronde ki loumént tote li plaece (L. Mahin). F. tube métallique.

5. plate poutrele di fier, po les otos passer dso. Pu l' otocår a rdemaré i il a monté come so des sovrondes di fier k' ont bardouxhî å passaedje des rowes (L. Mahin). F. poutre métallique.

Disfondowes: sovronde, sovrande, souvronde, souvrande, sorande, soufronde, sèronde, sivronde, sivrande; Gm. civrante, servante; vî scrijha: soffrante (1734).

Etimolodjeye: latén "suggrunda" (boket des plats toets ki vént fou do meur, po vudî l' aiwe di plouve evoye).

- Dipus d' racsegnes so les les sovrondes del tcherpinte.
- Dipus d' racsegnes so les sovrondes des gregnes.

Prin del pådje «http://wa.wikipedia.org../../../s/o/v/Mot%C3%AE%7Esovronde.html»

##### Views

- Årtike
- Copene
- Modêye d' asteure

##### Cweri